Publication: Magyar Közlöny
Issue: MK-2001-120 (Year: 2001, Number: 120)
Era: 1990-2004
Section: A Kormányzati Ellenőrzési Hivatal felügyeletéről, feladat- és hatásköréről szóló 61/1999. (IV. 1.) Korm. rendelet 1. § (6) bekezdése, valamint a Kormány tagjai és az
Paragraph Index: 111

5. Csatlakozás a Közalapítványhoz A Közalapítvány nyílt, ahhoz felajánlásokkal bárki csatlakozhat, amennyiben elfogadja a Közalapítvány céljait és működési szabályait, feltéve, hogy csatlakozási kérelmét a Kuratórium elfogadja. Ennek során a Kuratórium a csatlakozni kívánó szervezetről, intézményről vagy magánszemélyről rendelkezésre álló információkat és — célhoz kötött felajánlások esetén — a megjelölt célt mérlegeli. Elnapolhatja a felajánlások elfogadására vonatkozó döntést, ha a csatlakozni kívánó jogi, vagy magánszemélyről további bekérését tartja szükségesnek. Elutasíthatja azon célhoz kötött ajánlások elfogadását, amelyek esetében a megjelölt cél nem, vagy csak részben illeszkedik a Közalapítvány Alapító Okiratában rögzített célokhoz. A Kuratórium köteles elutasítani azon felajánlások elfogadását, amelyek esetében a csatlakozni kívánó jogi vagy magánszemélyt erre méltatlannak ítéli, továbbá azon célhoz kötött felajánlások elfogadását, amelyek esetében a megjelölt cél ellentétes a Közalapítvány Alapító Okiratában rögzített célokkal.

Source: https://magyarkozlony.hu/hivatalos-lapok/659240d0f76f4c37d49e194ab78b83fca5c5668b/dokumentumok/39f4d6e0e2def2b138748dd564d13b937b67a7cc/letoltes